Дамян Дамянов
Ботев от гладен хъш стана легенда…

chitanka.info

Ботев от гладен хъш стана легенда.

Левски — от дякон — светия.

Само България — майчица бедна,

Вмирисана на сюрмашия,

За миг поизбърсала мокри клепачи,

Насред най-големия празник

Отиде си тихо — да си доплаче

На техните гробове празни.

Но никой не чу този плач безутешен.

И никой не я забеляза.

Духов оркестър в двореца гърмеше

И коронясваха княза.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.